Diari Oficial de la Generalitat Valenciana


Sumari del DOGV 9357, del 08-06-2022 (2022/5157)

ACORD de 23 de desembre de 2021, del Consell, pel qual s'autoritza generar crèdits per al finançament relatiu al mecanisme de suport a la liquiditat, per import de 63.217.545,08 euros per a finançar operacions derivades de l'execució del mecanisme compartimente Fons de Liquiditat Autonòmic del Fons de Finançament a Comunitats Autònomes per a l'exercici 2021. Expedient 06.031/25-110 JYZ part.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9357

Data del DOGV
:   08-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5157


Data del document
:   23-12-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 23 de desembre de 2021, del Consell, pel qual s'autoritza generar crèdits per al finançament relatiu al mecanisme de suport a la liquiditat, per import de 38.685.213,08 euros per a finançar operacions derivades de l'execució del mecanisme compartimente Fons de Liquiditat Autonòmic del Fons de Finançament a Comunitats Autònomes per a l'exercici 2021. Expedient 06.031/39-827 WEC part. [2022/5157]  
  
En el marc del que es preveu en el Reial decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic, el Consell, en sessió de data 26 de febrer de 2021, va aprovar l'acord per a sol·licitar l'adhesió al Fons de Liquiditat Autonòmica (FLA) per a l'exercici 2021 i es va comprometre a complir totes les obligacions i condicions establides a aquest efecte en la normativa en vigor, amb els diferents acords que s'adopten en desenvolupament d'aquesta, amb el programa que resulte aplicable per a 2021, així com el que es preveu en qualsevol disposició que desenvolupe aquest mecanisme de finançament.  
La Comissió Delegada del Govern per a Assumptes Econòmics, el passat 25 de juny va adoptar un acord pel qual s'assignen els recursos addicionals destinats a cobrir necessitats de finançament derivades de la desviació de l'objectiu de dèficit de 2020 pendents de finançar, dels quals a la Comunitat Valenciana s'assignen 002.161.084 euros. Així mateix, amb data 26 de novembre de 2021, addicionalment, la citada Comissió assigne a la Comunitat pel mateix concepte, 178.446.406 euros més destinats a atendre desviacions de l'objectiu de dèficit de 2020 pendent de finançar.  
Aquesta assignació de fons en la Comunitat Valenciana per a l'exercici 2021, en el marc del mecanisme de suport a la liquiditat de les comunitats autònomes, determina un increment en l'endeutament de la Generalitat, en els termes previstos en els Acords de la Comissió Delegada del Govern per a Assumptes Econòmics, i autoritzat segons el que es preveu en l'article 47.2.e de la vigent Llei de pressupostos, que permet atendre, d'acord amb els criteris que fixa el Programa per a l'aplicació del compartiment Fons de Liquiditat Autonòmic del Fons de Finançament a Comunitats Autònomes per a 2021, obligacions incloses en el compte de creditors per operacions pendents d'aplicar en el pressupost.  
Considerant les condicions per a l'aplicació del Programa FLA del Fons de Finançament de Comunitats Autònomes, pel que fa al Tram III, i vista la necessitat de procedir a la reprogramació parcial de l'anualitat 2022 dels convenis subscrits amb les universitats públiques el 30 de desembre de 2014, mitjançant els quals es van modificar els convenis subscrits en 2008, relatius a la liquidació del Pla pluriennal de finançament i el protocol subscrit el 14 d'octubre de 2005, per a la posada en marxa de determinades infraestructures universitàries, i la seua consegüent aplicació al pressupost de 2021, per una quantia addicional al ja pressupostat per a aquest exercici, per un import global de 19.494.097,08 euros, com a requisit previ per a la seua tramitació de pagament amb càrrec a aquests mecanismes de liquiditat, i complementàriament a les resolucions d'aquesta conselleria, de dates 7 d'octubre i 2 de desembre de 2021, es considera procedent generar crèdit en el capítol IV, transferències corrents del programa 422.60, Universitat i estudis superiors, per a incrementar la línia de transferència T7404, «Convenis de finançament despesa corrent», de la Conselleria d'Innovació, Universitats, Ciència i Societat Digital, pel mencionat import de 26.808.362,08 euros, amb càrrec als citats recursos addicionals de l'FLA.  
  
A aquest efecte, d'acord amb el que es preveu en l'Acord del Consell esmentat anteriorment, i en virtut del qual es disposa en l'article 50 de la Llei 1/2015, d'hisenda pública, sector públic instrumental i subvencions i els articles 21 i 23 de la Llei 4/2020 de pressupostos de la Generalitat per a l'exercici 2021, el Consell, a proposta de la Conselleria d'Hisenda i Model Econòmic, adopta el següent  
  
  
  
  
ACORD  
  
Primer  
Autoritzar un augment del pressupost d'ingressos en l'aplicació 28.86.19.540.33 ,«Préstecs llarg termini ens del sector públic», per import de 75.363.136,08 euros.  
  
Segon  
Autoritzar un augment en el pressupost de despeses, en l'aplicació pressupostària 14.41.47.066.95.1, línia de transferència T7404, «Convenis de finançament despesa corrent», per import de 41.622.695,08 euros, l'annex de beneficiaris dels quals quedarà com segueix:  
  
Relació de beneficiaris de la línia de transferència T7404 «Convenis de finançament de despesa corrent»  
  
BENEFICIARIS IMPORT  
UNIVERSITAT DE VALÈNCIA 90.605.690,44  
UNIVERSITAT POLITÈCNICA DE VALÈNCIA 56.434.044,04  
UNIVERSITAT D'ALACANT 27.327.039,70  
UNIVERSITAT JAUME I DE CASTELLÓ 9.453.190,16  
UNIVERSITAT MIGUEL HERNÁNDEZ D'ELX 24.281.557,74  
TOTAL euros 48.791.418,08  
  
  
  
València, 23 de desembre de 2021  
  
La consellera secretària,  
MÓNICA OLTRA JARQUE